Kilométeres víz fedi Magyarország csodáját
Cseppkövek, apró gejzírek, színes kőrózsák. Ma már senki nem láthatja a föld alatti varázslatos világot.
Recsk egy régi bányászfalu a Mátrában, Egertől nem messze. Az évek során 150 millió tonna rézércet termeltek ki az itteni bányából, miközben két, 1200 méteres aknát mélyítettek, és mintegy 15 kilométernyi vágatot hajtottak.

A karsztvízből kiváló ásványoknak köszönhető, hogy az úgynevezett vízkőkiválások az ércbánya vágatainak nagy részét a karsztvidékek cseppkőbarlangjaihoz tették hasonlóvá. A barlangokban is látható cseppkövek mellett igazi különlegességek a kisméretű gejzírekhez hasonló képződmények.

Akár néhány hónap alatt mindent bevon a vízkő, szebbnél szebb formákat hozva létre a mesterséges létesítményeken. Növekedési ütemük a barlangokban található kiválásokénál 15 ezerszer gyorsabb.

Miután viszont a bányát bezárták, a vízkitermelést megszüntették, a vágatokat pedig elöntötte a karsztvíz. A filmben látható világ mára ezer méter mélyen víz alatt pihen.
Tudomány